Hmm … ti browser mo ket daan unayen.
Pabaroen tayo ti browsermo tapno maganasam iti napaspaspas, ken nataltalgen nga kapadasan ayan iti site.
Sakupen kadi dagiti doble a plano ti salun-at dagiti naireseta nga agas
Naipakdaar: February 11, 2020
Petsa ti kaudian a pannakapabaro: Hulio 30, 2021
Madanaganka kadi iti nangato a gatad dagiti naireseta nga agas? Dika agmaymaysa. Adu a tattao a mangnamnama kadagiti agas ti saan a makabael a mangbayad kadagitoy manipud iti bukodda a bulsa. Isu a saan a nakakaskasdaaw a ti masakupan ti seguro para iti naireseta nga agas ti maysa kadagiti umuna a bambanag a saludsoden dagiti tattao maipapan kadagiti doble a plano iti salun-at. Dagitoy a plano ket para kadagiti tattao nga addaan agpada iti Medicaid ken Medicare. Ken ilawlawag daytoy nga artikulo ti masakupan ti seguro para iti naireseta nga agas a kadawyan nga iraman dagiti doble a plano iti salun-at.
Alaem ti libre a giya iti doble a plano
Amin a masapul a maammoam maipapan kadagiti Doble a Plano kadagiti Nasingsingayan nga Kasapulan a napaminsan, nanam-ay a giya.
Di kadi iraman met ti Medicaid dagiti reseta?
Pudno dayta. Iraman ti kaadduan a plano ti Medicaid ti sumagmamano a naireseta nga agas. Ngem no ania nga eksakto dagitoy ket depende iti estado. Maysa pay, mabalin nga agduduma dagiti pagannurotan dagiti estado para kadagiti copayment ken cost sharing, isu a saan nga amin nga agas ket naan-anay a masakupan.
Ania dagiti reseta a sakupen ti Medicare?
Ti Part D ti paset ti Medicare a tumulong a mangbayad kadagiti naireseta nga agas para kadagiti benepisiaryo ti Medicare. Ngem daytoy ket nayon a masakupan ti seguro a saanmo a maala iti Original Medicare. Ti naimbag a damag ket dagiti doble a plano iti salun-at ket maysa a kita ti plano ti Medicare Advantage isu nga iramanda ti Medicare Part D. Kayat a sawen daytoy a makaalaka ti ad-adu a masakupan ti seguro para iti reseta ngem iti maaw-awatmo ita kadagiti plano ti Medicaid wenno Original Medicare.
Kasano a maibagam no ania nga eksakto dagiti masakupan nga agas?
Amin a plano ti salun-at ket addaan iti pormularyo. Daytoy ket listaan ti ag-agas a sakupen ti seguro wenno plano ti salun-atmo. Maaw-awagan pay daytoy kas listaan ti kayat nga agas (preferred drug list, PDL). No agbirbirokka iti doble a plano manipud iti UnitedHealthcare, adtoy no kasanom a makita ti listaan ti agas iti doble a plano ti salun-at iti English wenno Espaniol:
- Ikabilmo ti ZIP code iti kahon iti baba ti panid tapno makabirokka iti plano iti lugarmo
- I-click ti kahon ti “Kitaen dagiti Detalye ti Plano” iti babaen ti plano nga interesante kenka
- Pilien ti “Listaan ti Agas” iti asul a kahon a pangbirok iti tagaipaay iti serbisio tapno makita dagiti reseta a saklaw dayta a plano
Nalabit, kayatmo a maammuan dagiti detalye maipapan kadagiti ag-agas a tomtomarem ita. Nalaka laeng nga aramiden daytoy, gapu ta mabalinmo a biroken iti alpabetiko a listaan ti aniaman a kayatmo nga agas.
LAGLAGIPEN: Agduma dagiti benepisio depende iti plano ken ti lugar ti serbisio. Maiyaplikar dagiti limitasion ken dagiti eksklusion.
Para kadagiti detalye maipapan iti benepisio a naitipon iti Doble a Plano para kadagiti Espesial a Kasapulan, tawagan ti numero wenno bisitaen ti website a nakaprinta iti likudan ti ID kardmo kas miembro.
Kitaen dagiti plano ti UnitedHealthcare iti lugarmo
Mabalin ang agbaliw dagiti benepisio ti Dual-eligible wenno Medicaid a plano depende iti pagnanaedam. Agbirok segun iti ZIP code mo tapno masarakam ti kasayaatan a plano a makasabat kadagiti kasapulam para ti taripato iti salun-at.
ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn